I september 1996 ble hans trance-/dance-konsept The Arctic Dance Experience startet opp, under en spillejobb på Huset i Longyearbyen på Svalbard. Hans særegne musikkstil er, ifølge ham selv, inspirert av naturen på Svalbard, og det inntrykket Operafjellulykken, som skjedde noen uker før han ankom Longyearbyen, gjorde på ham. Under sitt opphold på Svalbard fikk han god kontakt med Jon Larsen fra gruppa Hot Club de Norvège, som stilte sitt plateselskap Hot Club Records til disposisjon for DJ Falk. Hans debutalbum, ble utgitt i mai 2008, først som nedlasting fra nett, men i løpet av høsten også som CD på Hot Club Records.